# Sasha Alexander

Suzana Drobnjaković edo izen artistikoz Sasha Alexander (Los Angeles, 1973ko maiatzaren 17a) aktore estatubatuarra da. NCIS telesailean Caitlin Todd agentea eta Rizzoli & Isles telesailetan Maura Isles doktorearen papera betetzeagatik da ezaguna.

## Biografia

Suzana Drobnjaković Los Angelesen jaio zen serbiar jatorriko familia batean. Eskolan antzezlanak egitearekin batera izotz patinatzailea izan zen, baina belauneko zauri baten ondorioz kirola utzi behar izan zuen. Aktore lanarekin jarraitu asmoz New Yorkera joan zen udako Shakespeare jaialdietan parte hartzera. Hego Californiako Unibertsitatean Zinema eta Telebista eskolan graduatu zen.
1999an Wasteland telesailean eta 2001ean Presidio Med telesailetan protagonista paperarekin hasi zuen aktore ibilbidea eta Dawson's Creek telesail arrakastatsuko 4. denboraldian ohiko aktorea izan zen. 2003an NCIS telesailean Caitlin Todd agente berezia bihurtu zen, atal pilotuan aritu zen Vivian Blackadderren tokia hartu ondoren. Telesaileko aurreneko bi denboraldietan protagonista taldean izan zen. Telesaileko arduradunen hitzetan aktoreak telesaila utzi eta aukera berrien bila hasteko asmoa azaldu zuenez pertsonaia hil egin behar izan zuten. Aktoreak esan zuen gehiegizko esfortzua eskatzen zion lana zela eta horregatik erabaki zuela NCIS telesaila uztea.
2010an Rizzoli & Isles telesaileko Maura Isles doktorea bihurtu zen. Telesailak 2016 artean iraun zuen eta People's Choice Awards sarietan emakumezko telebista-aktore onenaren saria jaso zuen. Azken denboraldian Shameless telesailean ere parte hartzen hasi zen ohiko aktore gisa.

## Bizitza pertsonala

1999 urtean Luka Pecelekin ezkondu zen baina beranduago ezkontza hura baliogabetu zuen. 2007an Edoardo Ponti italiar zuzendariarekin ezkondu zen eta Lucia Sofia alaba eta Leonardo semea izan dituzte. Edoardo Ponti Sophia Loren aktorearen semea da.
Sasha Alexanderrek hainbat hizkuntza hitzegiten ditu: ingelesa, serbiera, italiera eta frantsesa.

## Filmografia
### Filmeak

| Urtea | Filma | Pertsonaia | Oharrak |
| 1997 | Visceral Matter | Karen Chambers | |
| 1997 | Battle of the Sexes | | laburmetraia |
| 1999 | Twin Falls Idaho | Miss America | |
| 2001 | All Over the Guy | Jackie Samantha Gold | |
| 2005 | Lucky 13 | Susie | |
| 2006 | Mission: Impossible III | Melissa Meade | |
| 2007 | NCIS: Ducky's World | Caitlin Todd | Bideo laburmetraia |
| 2008 | The Last Lullaby | Sarah | |
| 2008 | Yes Man | Lucy Burns | |
| 2009 | He's Just Not That Into You | Catherine | |
| 2009 | Tenure | Margaret | |
| 2009 | Play Dead | Carolanne | Bideoa |
| 2009 | Love Happens | Jessica (argazkilaria) | |
| 2011 | Coming & Going | Alex Michaels | |
| 2013 | The Girl from Nagasaki | Adelaide | |
| 2017 | Bernard and Huey | Roz | |
| 2018 | Amanda McKay | Marianne | |
| 2018 | Ride | MaryAnna Buultjens | |
| 2020 | Dangerous Lies | Chesler detektibea | |

### Telebista

| Urtea | Filma | Pertsonaia | Oharrak |
| 1999 | Wasteland | Jesse Presser | Protagonista (1. denboraldian) |
| 2000–2001 | Dawson's Creek | Gretchen Witter | Ohiko aktorea (4. denboraldian) |
| 2001 | CSI: Crime Scene Investigation | Robin Childs | atal bakarra |
| 2001 | Ball & Chain | Chloe Jones | Telefilmea |
| 2002 | Friends | Shelley | atal bakarra |
| 2002 | Greg the Bunny | Laura Carlson | atal bakarra |
| 2002 | Presidio Med | Jackie Collette doktorea | Protagonista (1. denboraldian) |
| 2003 | Expert Witness | | TV movie |
| 2003–2005;2012;2015 | NCIS | Caitlin Todd agente berezia | Protagonista (1–2 denboraldietan) Gonbidatua (3, 9, 12 denboraldietan) Ahotsa (8. denboraldian) |
| 2006 | E-Ring | Allyson Merrill | atal bakarra |
| 2006 | The Nine | Juliana | atal bakarra |
| 2009 | The Karenskys | Emily Atwood | Telefilmea |
| 2009 | House | Nora | atal bakarra |
| 2009 | Dark Blue | Julia Harris, DEA agentea | atal bakarra |
| 2010–2016 | Rizzoli & Isles | Maura Isles doktorea | Protagonista (1-7 denboraldietan) |
| 2015–2016 | Shameless | Helene Runyon | Ohiko aktorea (5–7 denboraldietan) |
| 2016 | Dinner at Tiffani's | Bere burua | atal bakarra |
| 2016 | Celebrity Name Game | Bere burua | atal bakarra |
| 2018 | Law & Order: Special Victims Unit | Anna Mill | atal bakarra |
| 2019 | FBI | Valerie Caldwell | atal bakarra |
| 2020 | Curb Your Enthusiasm | Michelle | atal bakarra |
| 2020 | Deathstroke: Knights & Dragons | Addie (ahotsa) | Protagonista |
| 2020 | Amazing Stories | Paula Porter | atal bakarra |

## Erreferentziak

* ↑ (Ingelesez) «Sasha Alexander | TV Guide» TVGuide.com (Noiz kontsultatua: 2020-07-11).
* 1 2 3 (Ingelesez) «25 Awesome And Interesting Facts About Sasha Alexander» Tons Of Facts 2018-05-25 (Noiz kontsultatua: 2020-07-11).
* 1 2 (Ingelesez) Ngo, Sheiresa; Articles, More; January 11, 2020. (2020-01-11). «‘NCIS’: Why Did Sasha Alexander Leave the Show?» Showbiz Cheat Sheet (Noiz kontsultatua: 2020-07-11).
* ↑ «Rizzoli & Isles - Character Bios - Dr. Maura Isles» web.archive.org 2013-12-19 (Noiz kontsultatua: 2020-07-11).
* ↑ (Ingelesez) «Sasha Wins People’s Choice Award» Team Sasha (Noiz kontsultatua: 2020-07-11).
* ↑ (Ingelesez) Halterman, Jim. (2015-03-15). «Shameless Spoilers: Sasha Alexander Teases Sexy Role, Nudity & Maura Isles» TV Fanatic (Noiz kontsultatua: 2020-07-11).
* ↑ (Ingelesez) «Sasha Alexander Welcomes Son Leonardo Fortunato» PEOPLE.com (Noiz kontsultatua: 2020-07-11).
* ↑ (Ingelesez) Berger, Lori. (2012-05-31). «Sasha Alexander of Rizzoli & Isles Spills All» Redbook (Noiz kontsultatua: 2020-07-11).

## Kanpo estekak

* Sasha Alexanderren webgune ofiziala (Ingelesez)
* Aktorearen IMDBko fitxa irakurgai (Ingelesez)
* Datuak: Q231730
* Multimedia: Sasha Alexander / Q231730